Diari Oficial de la Generalitat Valenciana


Sumari del DOGV 1046, del 18-04-1989 (1989/813636)

ORDRE de 22 de març de 1989, de la Conselleria de Cultura, Educació i Ciència, per la qual es regula en el procediment de constitució de les Comissions de Conciliació previstes en l'article seixanta-un de la Llei Orgànica 8/1985, de 3 de juliol, reguladora del dret a l'educació i en l'article 52 del Reial Decret 2377/1985, de 18 de desembre.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/22/(2)/dof/vci/html**

### Dades del document

Número de DOGV
:   1046

Data del DOGV
:   18-04-1989

Secció del DOGV
:   DISPOSICIONS GENERALS

Número del document
:   1989/813636


Data del document
:   22-03-1989

Organisme emissor
:   Conselleria de Cultura, Educació i Ciència

Tipus de document
:   Ordre

Correcció d'errades

Ordre de 22 de març de 1989, de la Conselleria de Cultura, Educació i Ciència, per la qual es regula el procediment de constitució de les comissions de conciliació previstes en l'article 61 de la Llei Orgànica. 8/1985, de 3 de juliol, reguladora del dret a l'educació i en l'article 52 del Reial Decret 2377/1985, de 18 de desembre.  
La Llei Orgànica 8/1985, reguladora del Dret a l?Educació ha implicat la participació de tots els sectors que integren la comunitat escolar a través del Consell Escolar del Centre. En els centres docents privats mantinguts amb fons públics, el règim de concerts ha prevists també el funcionament del Consell Escolar perquè professors, pares d'alumnes i, si s'escau, els alumnes intervinguen en el control i la gestió dels centres concertats.  
Per això, si hi havia un conflicte entre el titular i el Consell Escolar del Centre o si no es complien les obligacions derivades del règim de concert, la Llei Orgànica reguladora del Dret a l?Educació, preveu la constitució de la Comissió de Conciliació.  
El procediment de la Comissió de Conciliació no té caràcter sancionador, atés que la finalitat d'aquesta és aclarir les circunstàncies del possible conflicte o infracció i que les mesures que s'acorden tendiran a fer possible una millor convivència i una millor comprensió entre les parts, pel que fa a les obligacions i els drets de la comunitat educativa del centre concertat.  
Per tant, cal dictar normes de caràcter procedimental que, fent ús d'allò que estableix la Llei Orgànica 8/1985 de 3 de juliol i el Reial Decret 2377/1985 de 18 de desembre, regulen el funcionament de les Comissions de Conciliació previstes en l'article 61 d'aquesta Llei Orgànica i en l'article 52 del Reglament.  
Per tot això, i sobre la base de les facultats atorgades en l'article 35 de la Llei de Govern Valencià.  
DISPOSE:  
Primer  
Per tal d'acordar l'adopció de mesures adequades per a solucionar els conflictes que podran haver entre el titular d'un centre docent concertat i el Consell Escolar d'aquest, així com per a compensar la infracció en cas d'incompliment greu de les obligacions derivades del concert educatiu, la Conselleria de Cultura, Educació i Ciència acordarà la constitució de la Comissió de Conciliació prevista en l'article 61 de la Llei Orgànica 8/1985 de 3 de juliol i 52 del Reial Decret 2377/1985, de 18 de desembre, en la forma, composició i funcionament que s'estableixen per la present Ordre.  
Segon  
La Comissió de Conciliació estarà integrada per un representant de la Conselleria de Cultura, Educació i Ciència designat pel Director Territorial de Cultura i Educació corresponent, el titular del centro o el representant legal d'aquest i un representant del Consell Escolar, elegit per majoria absoluta dels components d'entre els professors o pares d'alumnes que n'ostente la condició de membre.  
Tercer  
Correspon al director territorial de Cultura i Educació de l?àmbit territorial on radique el centre, dictar Resolució i acordar la constitució de la Comissió de Conciliació.  
Aquest acord s'adoptarà a petició del titular del centro o per acord del Consell Escolar, que serà motivat o bé d'ofici per la pròpia Administració.  
Quart  
En l'acord de constitució de la Comissió de Conciliació es designarà la persona que representa l'Administració i s'hi indicarà el lloc, dia i hora de la primera convocatòria, la qual cosa es notificarà al titular del centre i al president del Consell Escolar amb un temps mínim de setanta-dues hores.  
Cinquè  
El representant de l'administració farà al mateix temps de Secretari de la Comissió de Conciliació.  
De cada sessió s'estendrà una acta, que inclourà la indicació de les persones que hauran intervingut, deixant constància de la documentació amb que acrediten la seua condició els membres de la Comissió, així com el lloc i el temps en què s'ha celebrat i els punts principals de deliberació.  
Les actes de cada sessió les firmaran tots els membres de la Comissió i el Secretari en lliurarà una còpia al titular del centre i al representant del Consell Escolar.  
Sisé  
Els acords de la comissió s'adoptaran per unanimitat.  
L'acord inclourà, de forma concreta, les mesures adequades a adoptar per a solucionar el conflicte o solucionar la infracció, així com el termini per a l?execució d'aquest.  
Si l'acord consistia a la devolució de quantitats a l'Administració o als pares d'alumnes per part del titular del centre, el termini per a fer-ho efectiu no depassarà un mes.  
Seté  
Si la Comissió conclogués sense acorda es farà constar en l'acta de l?última sessió i cada un dels membres exposarà les raons de la discrepància.  
Vuité  
El Director Territorial de Cultura i Educació, trametrà les actes de les sessions amb la documentació que si adjunte a la Direcció General de Centres i Promoció Educativa.  
Si la Comissió no hagués obtingut acorda i vist l?informe on s'exposen les raons de la discrepància, el director general de Centres i Promoció Educativa proposarà la incoació de l?expedient administratiu escaient, envers a determinar la possible existència de l?incompliment del concert i, si s'escau, gravetat d'aquest, cas en què es determinaran les responsabilitats en què haguessen pogut incórrer les parts del litigi.  
Així mateix, si no es complien els termes de l'acord a que hagués arribat la Comissió de Conciliació, s'incoarà l?expedient a què fa referència el paràgraf anterior.  
La Conselleria de Cultura, Educació i Ciència no podrà adoptar en cap cas mesures que impliquen la subrogació d'aquesta en les facultats respectives del titular o del consell escolar del centre.  
DISPOSICIO TRANSITORIA  
Les Comissión constituïdes per Resolucions del Director General de Centres i Promoció Educativa que es troben en tràmit continuaran el procediment segons que disposa la present Ordre.  
DISPOSICIONS FINALS  
Primera  
S'autoritza la Direcció General de Centres i Promoció Educativa a dictar les instruccions necessàries per al desplegament i interpretació d'aquesta Ordre.  
Segona  
Aquesta Ordre entrarà en vigor a l?endemà de la publicació en el Diari Oficial de la Generalitat Valenciana.  
València, 22 de març de 1989.  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI